Τα διπλώματα ευρεσιτεχνίας φαρμάκων με ειδικότερη αναφορά στην (post) Covid-19 era
Creators: name: Κυριάκου, Ακριβή Μάρκου
Publisher: name: Aristotle University of Thessaloniki
Year: 2022
Subjects: Διπλώματα ευρεσιτεχνίας
Κορωνοϊός
Φάρμακα
Patents
Covid-19
Drugs

description: Στην παρούσα εργασία επιχειρείται μία επισκόπηση του σύνθετου -όχι μόνο νομικού αλλά και κοινωνικού ζητήματος- της ευρεσιτεχνίας φαρμάκων στην (post) Covid-19 εποχή. Σκοπός της εργασίας αυτής είναι η προσέγγιση του νομοθετικού πλαισίου που διέπει τα διπλώματα ευρεσιτεχνίας φαρμάκων, αλλά και η ανάδειξη των ιδιαιτεροτήτων αυτού μετά το ξέσπασμα της πανδημίας του SARS-CoV-2, επισημαίνοντας ταυτοχρόνως τις κοινωνικές και οικονομικές παραμέτρους του ζητήματος. Η εργασία διαρθρώνεται σε τέσσερα κεφάλαια. Στο πρώτο κεφάλαιο γίνεται μία γενική αναφορά στα διπλώματα ευρεσιτεχνίας και τις νομικές ρυθμίσεις που τα διέπουν, στο δεύτερο επιχειρείται η διατύπωση ενός ορισμού του φαρμάκου και η παρουσίαση γενικών πληροφοριών σχετικά με την αγορά των φαρμακευτικών προϊόντων, στο τρίτο κεφάλαιο η ανάλυση περιστρέφεται στο πεδίο της ευρεσιτεχνίας φαρμάκων γενικά, επιχειρώντας να επισημάνει σημαντικά ζητήματα, όπως είναι οι κατηγορίες των διπλωμάτων ευρεσιτεχνίας φαρμάκων, η άδεια κυκλοφορίας και τα συμπληρωματικά πιστοποιητικά προστασίας, ενώ στο τέταρτο κεφάλαιο αναλύονται κρίσιμα θέματα, τα οποία ανέκυψαν στο πεδίο της ευρεσιτεχνίας φαρμάκων μετά την παγκόσμια υγειονομική κρίση. Μέσω της ανάλυσης των επιμέρους ζητημάτων, προσπαθήσαμε να ρίξουμε φως στο δύσκολο αλλά καίριο πρόβλημα της εξισορρόπησης της επιστημονικής ανάπτυξης και καινοτομίας και της δημόσιας υγείας, ενώ εξετάσαμε τους μηχανισμούς που προτάθηκαν για την επίτευξή της, όπως είναι οι υποχρεωτικές άδειες, η TRIPs Waiver και οι Patent Pools. Αναμφισβήτητα, κάθε ένας από τους παραπάνω μηχανισμούς παρουσιάζει θετικά και αρνητικά στοιχεία υπογραμμίζοντας έτσι για ακόμη μία φορά την πολυπλοκότητα του δικαίου της ευρεσιτεχνίας ειδικά στην περίπτωση των ευρεσιτεχνιών που σχετίζονται με τη δημόσια υγεία. Στην πραγματικότητα, πρόκειται για ένα απαιτητικό και σύνθετο πεδίο όπου τίθενται ζητήματα παγκόσμιας πολιτικής οικονομίας με νομικές, πολιτικές, ιδεολογικές, οικονομικές, κοινωνικές, ανθρωπιστικές, ιατρικές και ηθικές διαστάσεις. Από τη μία πλευρά πρέπει να διασφαλίζεται η προσήκουσα ανταμοιβή των σημαντικών επενδύσεων που αντιπροσωπεύει η φαρμακευτική έρευνα και από την άλλη πλευρά να εξασφαλίζεται η πρόσβαση του πληθυσμού σε κατάλληλα φάρμακα, τα οποία διατίθενται σε προσιτή τιμή. Ο συγκερασμός αυτών αποτελεί ένα ιδιαίτερο δύσκολο εγχείρημα, στο οποίο η νομική επιστήμη και ταυτοχρόνως η κυβερνητική πολιτική καλούνται να ανταποκριθούν και μάλιστα άμεσα ενόψει της πανδημίας
description: In this paper, an overview of the complex -not only legal but also social issue- of drug patenting in the (post) Covid-19 era is attempted. The aim of the present thesis is to approach the legislative framework that governs drug patents, but also to highlight its specificities after the outbreak of the SARS-CoV-2 pandemic, highlighting at the same time the social and economic parameters of the issue. This thesis is structured in four chapters. In the first chapter a general reference to patents and the legal regulations that govern them is made, in the second chapter an attempt to formulate a definition of the drug and to present general information about the market of pharmaceutical products is made, in the third chapter the analysis revolves around the patent field drugs in general, attempting to highlight important issues such as drug patent categories, marketing authorization and supplementary protection certificates, while the fourth chapter analyzes critical issues that have arisen in the field of drug patenting after the global health crisis. Through the analysis of the individual issues, we tried to shed light on the difficult but crucial problem of balancing scientific development and innovation and public health, while examining the mechanisms proposed to achieve it, such as compulsory licenses, the TRIPs Waiver and Patent Pools. Undoubtedly, each of the above mechanisms presents positive and negative elements thus underlining once again the complexity of patent law especially in the case of patents related to public health. In fact, it is a demanding and complex field where questions of global political economy with legal, political, ideological, economic, social, humanitarian, medical and ethical dimensions are raised. On the one hand, it must be ensured that the significant investments represented by pharmaceutical research are adequately rewarded, and on the other hand, access to suitable medicines, which are available at an affordable price, must be ensured for the population. Bringing these together is a particularly difficult task, to which legal science and at the same time government policy are called upon to respond, and indeed immediately in view of the pandemic